Diari Oficial de la Generalitat Valenciana


Sumari del DOGV 5896, del 19-11-2008 (2008/13199)

ORDRE de 13 de novembre de 2008, de la Conselleria de Benestar Social, per la qual es convoquen els XIV Premis per al Disseny de Cartells Commemoratius de la celebració del 8 de Març, Dia de la Dona.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5896

Data del DOGV
:   19-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13880


Data del document
:   13-11-2008

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * premi cultural
    * dona
    * belles arts
    * distinció honorífica
    * publicitat

ORDRE de 13 de novembre de 2008, de la Conselleria de Benestar Social, per la qual es convoquen els XIV Premis per al Disseny de Cartells Commemoratius de la celebració del 8 de Març, Dia de la Dona. [2008/13994]
La promoció de la igualtat d'oportunitats entre hòmens i dones requerix l'adopció de mesures d'acció positiva, eficaces i executives, dirigides a eradicar les situacions de discriminació que patixen les dones per raó de sexe i evitar tots aquells obstacles que impedixen aconseguir una participació equilibrada de les dones i els hòmens en l'àmbit públic i privat.
Per a regular i fer efectiu el principi d'igualtat de dones i hòmens en la Comunitat Valenciana, les Corts van aprovar la Llei 9/2003, de 2 d'abril, de la Generalitat, per a la Igualtat entre Dones i Hòmens. Així mateix, per a desenvolupar accions en la matèria hi ha polítiques d'igualtat d'oportunitats en el Consell.
La Direcció General de la Dona i per la Igualtat de la Conselleria de Benestar Social és l'òrgan directiu a què correspon segons el Decret 161/2008, de 17 de octubre, del Consell, entre d'altres funcions, les d'elaborar, promoure i executar les mesures per a fer efectiu el dret d'igualtat de tracte i d'oportunitats entre dones i hòmens, en particular per mitjà de l'eliminació de la discriminació de la dona, amb independència de la seua circumstància o condició, en qualsevol dels àmbits de la vida i, singularment, en les esferes política, civil, laboral, econòmica, social i cultural en l'àmbit de la Comunitat Valenciana.
El 8 de Març és símbol i referent de la lluita de les dones de tot el món per la real i efectiva igualtat de drets entre hòmens i dones.
La Direcció General de la Dona i per la Igualtat vol sumar-se a la celebració anual d'esta commemoració amb la promoció de diverses activitats, entre les quals es troba la convocatòria d'un concurs de disseny d'un cartell del Dia Internacional de la Dona.
En virtut de les facultats conferides pel Decret 161/2008, de 17 de octubre, del Consell, pel qual s'aprova el Reglament Orgànic i Funcional de la Conselleria de Benestar Social (DOCV núm. 5875, de 21 de octubre de 2008), l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat i l'article 28 de la Llei de la Generalitat Valenciana 5/1983, de 30 de desembre, de Govern Valencià, a proposta de la Direcció General de la Dona i per la Igualtat,
ORDENE
Article 1
És objecte d'esta ordre la convocatòria dels XIV Premis per al Disseny de Cartells Commemoratius de la Celebració del 8 de Març, Dia Internacional de la Dona, i l'aprovació de les bases per les quals es regirà la convocatòria, que figuren com a annex I.
Article 2
El termini de presentació de sol·licituds començarà a partir de l'endemà de la publicació d'esta convocatòria en el Diari Oficial de la Comunitat Valenciana i acabarà el dia 2 de gener de 2009.
Article 3
La convocatòria que regula esta ordre estarà condicionada a l'existència prèvia de crèdit adequat i suficient en el pressupost de la Generalitat per a l'exercici econòmic de 2008, en l'aplicació pressupostària 92.80.17.6874.500.69.8, per al finançament de l'objecte d'esta convocatòria, i s'ha de publicar en el Diari Oficial de la Comunitat Valenciana, a este efecte, la resolució de la Conselleria de Benestar Social en què es determine l'aplicació pressupostària i la quantia global màxima que servisca de suport a esta.
Els premis comptaran amb una dotació màxima de 5.400 euros d'acord amb la distribució següent: un primer premi de 3.000 euros i 2 accèssits de 1.200 euros cada un.
A més, es podran concedir mencions honorífiques, sense dotació econòmica, si la qualitat de les obres presentades i no premiades ho meresqueren, a judici o segons consideració del jurat.
El jurat podrà proposar que es deixe desert qualsevol dels premis del concurs mitjançant un acord motivat.
Les ajudes concedides mitjanjant esta ordre no necessitaran ser notificades a la Comissió Europea, perquè no reunixen tots els requisits de l'apartat 1 de l'article 87 del Tractat CE, atés que el/la beneficiari/a final de la subvenció és una persona física.
DISPOSICIONS FINALS
Primera
S'autoritza la sotssecretaria de la Conselleria de Benestar Social i la Direcció General de la Dona i per la Igualtat perquè, en l'àmbit de les seues competències, adopten les mesures necessàries per al desplegament i aplicació d'esta ordre.
Segona
Esta ordre entrarà en vigor l'endemà de la seua publicació en el Diari Oficial de la Comunitat Valenciana.
Tercera
Segons establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciós Administrativa, esta ordre que esgota la via administrativa podrà ser recorreguda potestativament en reposició o bé es podrà plantejar directament recurs contenciós administratiu en els terminis i davant els òrgans que s'indiquen a continuació:
a) El recurs de reposició haurà d'interposar-se davant el titular de la Conselleria de Benestar Social en el termini d'un mes comptador des de l'endemà de la seua publicació.
b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana en el termini de dos mesos des de l'endemà de la seua publicació.
València, 13 de novembre de 2008
El conseller de Benestar Social i vicepresident tercer del Consell
JUAN GABRIEL COTINO FERRER
ANNEX I
BASES
1. Objecte
Constituïx l'objecte de les presents bases la convocatòria del XIV concurs anual de premis destinats al disseny de cartells commemoratius de la celebració del Dia Internacional de la Dona corresponent al 8 de Març de 2009.
2. Participants
Podrà participar tota persona física resident en la Comunitat Valenciana que així ho acredite, de forma individual o formant equip, presentant un màxim de fins a tres dissenys. A fi de dur a terme la promoció de nous artistes, són exclosos els guanyadors del primer premi d'edicions anteriors.
3. Condicions tècniques de l'obra
3.1. Els cartells hauran de ser originals i inèdits.
3.2. Els cartells podran ser executats per mitjà de qualsevol tècnica o procediment, sempre que siga susceptible la seua reproducció per mitjans tècnics normals.
3.3. Les dimensions no podran superar els 50x70 cm, en qualsevol disposició.
3.4. Els treballs hauran de ser presentats sobre un suport rígid que faça factible la seua exposició.
3.5. En els cartells i de forma ben visible haurà de figurar la llegenda 8 de Març, Dia Internacional de la Dona, i també l'espai lliure suficient per a inserir-hi els logotips oficials.
3.6. El jurat podrà proposar, motivadament, l'exclusió dels treballs en què el seu autor, el contingut o la presentació no s'ajusten als anteriors requisits.
4. Presentació d'originals
Els originals es presentaran en qualsevol de les seus de la Direcció General de la Dona i per la Igualtat d'Alacant, carrer Oscar Esplá, núm. 33-35, 03364; de Castelló, carrer de l'Ensenyament, número 10, 12267; de València, carrer de Nàquera, número 9, 46345, i en qualsevol dels llocs que amb caràcter general reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Els treballs, sense firmar, seran acompanyats del corresponent butlletí triple d'inscripció el model del qual s'adjunta en l'annex II, en què s'expressarà, específicament, l'acceptació de les presents bases i, concretament, acceptant els termes de la base onze per als supòsits en què no es procedisca a arreplegar l'obra presentada. La part superior, juntament amb una fotocòpia del DNI i les dades personals, hauran d'introduir-se en un sobre que rebrà un número de registre i quedarà en poder de la Direcció General de la Dona i per la Igualtat. La part central serà segellada i registrada i tornada a l'autor o l'autora. La part inferior haurà de ser apegada per darrere de l'obra.
En el supòsit de treballs executats i presentats per equips, caldrà acreditar totes les persones físiques que el componguen.
També s'hi haurà d'adjuntar la declaració responsable de no estar sotmés en cap de les prohibicions per a obtindre la condició de beneficiari o beneficiària previstes en l'article 13 de la Llei 38/2003, de 17 de novembre, General de Subvencions (model annex III).
5. Termini de presentació
El termini de presentació serà des de l'endemà de la publicació de l'Ordre en el Diari Oficial de la Comunitat Valenciana fins al dia 2 de gener de 2009.
6. Constitució del jurat i proposta de resolució del concurs
Per a la resolució del concurs es constituirà un jurat presidit per la directora general de la Dona i per la Igualtat o persona en qui delegue, i integrat per quatre vocals i un secretari o secretària, el procés de designació del qual s'expressa tot seguit:
- Degà o degana de la Facultat de Belles Arts o persona en qui delegue.
- Secretari o secretària autonòmica de Cultura o persona en qui delegue.
- Un o una representant de les galeries d'art designats per la Direcció General de la Dona i per la Igualtat.
- Un crític o crítica d'art designat per la Direcció General de la Dona i per la Igualtat.
- Un funcionari o funcionària de la Direcció General de la Dona i per la Igualtat que actuarà com a secretari o secretària del jurat, amb veu i sense vot.
La identitat dels membres del jurat es farà pública al tauler d'anuncis de l'esmentat centre directiu amb anterioritat a la formulació de la proposta de resolució.
7. Criteris de selecció
El jurat examinarà els treballs presentats i formularà la corresponent proposta de resolució de la convocatòria tenint en compte els següents criteris de selecció:
- Valor representatiu del Dia Internacional de la Dona.
- Qualitat artística.
- Originalitat.
La puntuació serà d'un terç per a cada un d'estos criteris.
El jurat podrà proposar, motivadament, que es deixe desert qualsevol dels premis. L'acta reflectirà exclusivament el primer premi i els dos segons accèssits.
La resolució del jurat podrà emetre's a partir del dia 19 de gener. En tot cas, la resolució de la convocatòria es farà pública abans del dia 9 de febrer de 2009, sempre que s'haja publicat en el DOCV la resolució per la qual es determine la línia pressupostària que finançarà el premi i el seu import màxim.
8. Resolució de la convocatòria
La competència per a resoldre esta convocatòria correspon a la directora general de la Dona i per la Igualtat per delegació del conseller de Benestar Social i vicepresident tercer del Consell, amb veredicte previ vinculant del jurat, d'acord amb la Resolució de 30 de gener de 2001, del conseller de Benestar Social, sobre delegació de l'exercici de competències en determinats òrgans de la Conselleria (DOGV núm. 3.936, de 09.02.2001), modificada per la Resolució de 16 de febrer de 2001 i la Resolució de 14 de maig de 2002, ambdós del mateix òrgan.
En tot cas, la resolució de la convocatòria es farà pública abans del dia 9 de febrer de 2009, sempre que s'haja publicat en el DOCV la resolució per la qual es determine la línia pressupostària que finançarà el premi i el seu import màxim.
9. Premis
Es concedirà un primer premi de 3.000 euros i dos accèssits de 1.200 euros cada un. L'import del premi estarà subjecte a la retenció de l'impost sobre la renda de persones físiques (IRPF) que marca la llei, i es formalitzarà per mitjà de transferència bancària en un únic pagament.
10. Exhibició dels cartells
Una selecció dels treballs presentats al concurs podran ser exposats al públic als locals de la Direcció General de la Dona i per la Igualtat, si així es creu convenient, en les dates que s'especificaren, sense necessitat d'autorització expressa dels/les autors/es respectius/ves.
11. Drets sobre els cartells
Els cartells premiats seran cedits pels seus autors o autores a la Direcció General de la Dona i per la Igualtat, que en podrà fer l'ús que estime més convenient, i es reservarà el dret de reproduir-los en el futur a grandària natural o reduïda i distribuir-los i amb esta finalitat queda expressament autoritzada per tots els participants en este concurs, sense necessitat de cap autorització per part dels seus autors.
Els treballs no premiats podran ser retirats pels seus autors fins al 31 de març de 2009. Transcorregut el termini indicat sense que els autors o autores els hagueren retirat, s'entendrà que aquells renuncien a tot dret sobre estos i passaran a propietat de la Direcció General de la Dona i per la Igualtat que en podrà disposar lliurement. Si fóra necessari, la Direcció General pot fins i tot procedir al seu emmagatzemament o a la destrucció d'aquells al quals no s'haja pogut atorgar cap altra finalitat.
12. Obligacions de les persones beneficiàries
Declaració responsable subscrita per les persones beneficiàries de no estar sotmeses en cap de les prohibicions per a obtindre la condició de beneficiaris de subvencions públiques, de conformitat amb l'article 13 de la Llei 38/2003, de 17 de novembre, General de Subvencions (BOE núm. 276, de 18 de novembre) i del compliment d'obligacions de reintegrament de subvencions que, si és el cas, se'ls haguera exigit.
13. Acceptació de les bases
La participació en el present concurs suposa la total acceptació de les presents bases.
14. Publicitat
A les presents bases se'ls donarà publicitat per mitjà de la seua difusió en forma d'extracte, i si fóra possible, per mitjà de la inserció dels corresponents anuncis en els periòdics de màxima difusió de la Comunitat Valenciana.
ANNEX II
CONCURS DE CARTELLS
8 DE MARÇ DE 2009

CONCURS DE CARTELLS
8 DE MARÇ DE 2009

CONCURS DE CARTELLS
8 DE MARÇ DE 2009
